Η **Πηνελόπη Πλάκα** (Θεσσαλονίκη, 7 Νοεμβρίου 1991) είναι Ελληνίδα ηθοποιός.

Πρώτα Χρόνια
------------

Γεννήθηκε στις 7 Νοεμβρίου 1991 στη Θεσσαλονίκη όπου και μεγάλωσε. Ο πατέρας της, Αργύρης, είναι χρυσοχόος ενώ η μητέρα της, Μάρθα, δικηγόρος. Έχει έναν μικρότερο αδελφό και δύο μεγαλύτερες ετεροθαλείς αδελφές. Η καταγωγή της είναι από το Άδενδρο Θεσσαλονίκης και την Κοζάνη. Φοίτησε στο εκκλησιαστικό σχολείο «Απόστολος Παύλος» και έπειτα πέρασε στο Παιδαγωγικό Τμήμα Νηπιαγωγών της Σχολής Επιστημών Αγωγής του Πανεπιστημίου Ιωαννίνων, από το οποίο δεν έχει αποφοιτήσει λόγω της ενασχόλησης της με την υποκριτική. Σε ηλικία δεκαεννιά ετών, εγκαταστάθηκε στην Αθήνα και σπούδασε στη δραματική σχολή της Μαίρης Βογιατζή-Τράγκα.

Καριέρα
-------

### Τηλεόραση

Έκανε το τηλεοπτικό της ντεμπούτο στις αρχές του 2012, με τον πρωταγωνιστικό ρόλο της Ζωής στη δραματική σειρά του ΑΝΤ1, «Είναι Στιγμές» (σε σκηνοθεσία Γιάννη Βασιλειάδη και Στράτου Μαρκίδη). Για το συγκεκριμένο ρόλο πέρασε από οντισιόν το καλοκαίρι του 2011 και επιλέχθηκε ανάμεσα σε 1.800 υποψήφιες. Τη σεζόν 2013-2014 είχε βασικό ρόλο στη κωμική σειρά του MEGA, «Με τα παντελόνια κάτω» (σε σκηνοθεσία Βασίλη Θωμόπουλου) όπου συνεργάστηκε με ηθοποιούς όπως Κώστας Βουτσάς, Ιεροκλής Μιχαηλίδης και Αριέττα Μουτούση μεταξύ άλλων.

Από τον Οκτώβριο 2014 μέχρι το καλοκαίρι του 2017 συμμετείχε ως Γκέλυ στη σειρά του ΑΝΤ1, «Οι Συμμαθητές» (σε σκηνοθεσία Βασίλη Θωμόπουλου), ενσαρκώνοντας τη κόρη του Παύλου Χαϊκάλη και της Χριστίνας Τσάφου. Από το 2018 μέχρι το 2020 πρωταγωνίστησε στη κωμική σειρά του ΑΝΤ1, «Πέτα τη φριτέζα» δίπλα στον Γιάννη Μπέζο και στον Φάνη Μουρατίδη. (σε σκηνοθεσία Ανδρέα Μορφονιού).

Από τον Οκτωβρίο του 2020 πρωταγωνιστεί στην κωμική σειρά της Ερτ «Χαιρέτα μου τον Πλάτανο» σε σκηνοθεσία Α.Μορφονιού. 

### Θέατρο - Κινηματογράφος.

Στον κινηματογράφο, έκανε το ντεμπούτο της το 2012, με την ταινία του Νίκου Κούνδουρου, «Το πλοίο» ενώ το 2015, πρωταγωνίστησε στο remake της ταινίας «Ο Κλέαρχος, η Μαρίνα και ο κοντός», της οποίας τα γυρίσματα έγιναν στη Κωνσταντινούπολη.

Προσωπική ζωή
-------------

Από το 2014 μέχρι το 2016 ήταν σε σχέση με τον ηθοποιό Κώστας Αποστολάκης .

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2011-2012 | Είναι Στιγμές | ΑΝΤ1 | Ζωή Καρυπίδη | Πρωταγωνιστικός Ρόλος |
| 2012-2013 | Dr. Cook | MEGA | Η Ίδια | Συμπαρουσιάστρια |
| 2012-2014 | Με τα παντελόνια κάτω | MEGA | Ειρήνη Παπαγιάννη | Πρωταγωνιστικός Ρόλος |
| 2014-2017 | Οι Συμμαθητές | ΑΝΤ1 | Γκέλυ Νικολαΐδη | Πρωταγωνιστικός Ρόλος |
| 2018-2020 | Πέτα τη φριτέζα | ΑΝΤ1 | Φωτεινή Σπετσιώτη | Πρωταγωνιστικός Ρόλος |
| 2020-2023 | Χαιρέτα μου τον πλάτανο | ΕΡΤ1 | Κατερίνα Κυριαζή | Πρωταγωνιστικός Ρόλος |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2012 | Το πλοίο | Μαλάουα |
| 2015 | Ο Κλέαρχος, η Μαρίνα και ο κοντός | Ηρώ |

Θεατρογραφία
------------

| Έτος | Τίτλος | Χώρος |
| --- | --- | --- |
| 2012-2013 | Είδα το Χάρη με τα μάτια μου | Θέατρο Αμιράλ & περιοδεία |
| 2014-2015 | Δε θα με τρελάνεις εσύ εμένα | Θέατρο Αθηνά |
| 2015-2016 | Άντρες έτοιμοι για όλα | Θέατρο Λαμπέτη |
| 2017-2018 | Όταν σβήνουν τα φώτα | Θέατρο Πειραιώς 131 |
| 2018 (καλοκαίρι) | Άγρια Δύση | περιοδεία |

Εξωτερικοί σύνδεσμοι
--------------------

* Σελίδα στο Instagram



1. ↑  SigmaLive (5 Απριλίου 2024). «Τίτλοι τέλους στη σχέση Κώστα Αποστολάκη - Πηνελόπης Πλάκα | News». *www.sigmalive.com*. Ανακτήθηκε στις 5 Απριλίου 2024.